Nabostridigheder i Gedsted endte fredag eftermiddag i en voldelig episode, der involverede en glasflaske. Nordjyllands Politi blev fredag klokken 16.48 kaldt ud til en adresse i Gedsted, hvor to naboer var kommet op at toppes. - De har angiveligt haft et ondt øje til hinanden, og det endte så med, at den ene af de to slog en ølflaske i ansigtet på den anden, oplyser vagtchef hos Nordjyllands Politi, Bruno Brix. Det var en 53-årig mand, der havde greb om ølflasken. Nordjyllands Politi oplyser, at manden nu er anholdt. Han vil blive fremstillet i grundlovsforhør senere lørdag.
En 53-årig mand er fredag blevet anholdt efter han slog en ølflaske i ansigtet på sin nabo.